אלי יופה

אלי יופה (9 ביוני 1934 – 2010) היה פרופסור להיסטוריה של הצבא הסיני באוניברסיטה העברית בירושלים. ממייסדי לימודי מזרח אסיה בישראל וחבר החוג ללימודי מזרח אסיה באוניברסיטה העברית מיום הקמתו.

ביוגרפיה
יופה נולד בשאנגחאי למשפחה יהודית וחי בה עד עלייתו לישראל בסוף שנות ה-40, כשהיה בן 15. למד לתואר ראשון באוניברסיטה העברית בירושלים. את לימודיו לתואר השני סיים באוניברסיטת הונג קונג, שם שהה בסוף שנות ה-50, ואת הדוקטורט השלים באוניברסיטת הרווארד בארצות הברית, בהנחייתו של ההיסטוריון והסינולוג ג'ון ק. פיירבנק .

יופה היה נשוי למיכל, ואב לשתי בנות. הוא התגורר בשכונת קריית שמואל בירושלים.

נפטר בשנת 2010, והובא למנוחות בבית העלמין בקיבוץ חורשים.

מחקריו
מחקריו של יופה התמקדו בצבא סין. את ראשית צעדיו בתחום עשה בעבודת דוקטורט פורצת דרך אשר התמקדה ביחסי צבא-מפלגה בסין. העבודה, שהתפרסמה כספר "Party and army: professionalism and political control in the Chinese officer corps, 1949–1964", הפכה לקלאסיקה בכל הקשור להתפתחות צבא סין וקשריו עם הדרג הפוליטי. מאז כתב יופה מאמרים רבים על הקשר בין הצבא והמפלגה הקומוניסטית.

ספריו 
 אלי יופה, הצבא הסיני ממאו ועד ימינו, מוסד ביאליק, ירושלים, 2011
 Ellis Joffe, Party and Army: Professionalism and Political Control in the Chinese Officer Corps, 1949–1964, Cambridge: East Asian Research Center, Harvard University, 1965
 Ellis Joffe, The Chinese Army After Mao, London: Weidenfeld and Nicolson, 1987

קישורים חיצוניים 
 דף לזכרו באתר אוניברסיטת חיפה
 אייל בירנברג וחגי גלבוע, פרופ' אלי יופה, מומחה לצבא סין מהאוניברסיטה העברית: "הסינים מתכוננים לעימות עם ארצות הברית, כנראה בעשור הבא", בטאון חיל האוויר 138, 2001
 In Memoriam, Ellis Joffe, מאת הרלן ג'נקס (באנגלית), התפרסם בכתב העת "The China Quarterly", גיליון 202, יוני 2010

סגל האוניברסיטה העברית בירושלים: לימודי אסיה
עולים לאחר קום המדינה: 1948–1950
חוקרי סין
היסטוריונים צבאיים ישראלים
ישראלים ילידי סין
שאנגחאי: אישים
בוגרי האוניברסיטה העברית בירושלים
בעלי תואר דוקטור מאוניברסיטת הרווארד
קריית שמואל: אישים
אישים הקבורים בחורשים
ישראלים שנולדו ב-1934
ישראלים שנפטרו ב-2010